Dlhý RR interval na EKG.
Dobrý deň, pri meraní Ekg na hodinkách sa mi zobrazuje predĺžený RR interval. Čo to môže znamenať?  Užívam betablokator Vasocardin pol tabletky ráno a večer. Môže to mať súvis? Ďakujem krásne.
Dobrý deň.
Ďakujeme za Vašu otázku.
RR interval udáva vzdialenosť na elektrokardiograme, jedná sa o odpovedajúcu dobu trvania medzi dvoma komorovými komplexmi (údermi srdca). Tento interval sa skracuje pri zrýchlení srdcovej frekvencie, a predlžuje sa pri jej spomalení. Liek Vasocardin môže spôsobiť dané spomalenie srdcového rytmu a s ním spojené predĺženie intervalu. Keďže mi nie je známy Váš celkový zdravotný stav, dôvod užívania lieku, a taktiež je potrebné o výskyte akéhokoľvek vedľajšieho účinku lieku upovedomiť predpisujúceho lekára, odporúčam konzultovať danú situáciu primo s ním.
Prajem pekný zvyšok dňa.
S pozdravom
Mgr. Barbora Bičanovská